钦定古今图书集成/明伦汇编/官常典/第269卷 > 李仲容
## 钦定古今图书集成/明伦汇编/官常典/第269卷 > 李仲容

按《宋史》本传：“仲容，字仪父，举进士甲科，除大理评事，
知三原县。累擢监察御史，为殿试进士考官。真宗问
题义对称旨，召试中书，擢左司谏、直史馆。天圣中，以
起居郎为知制诰，累迁右谏议大夫。在西掖八年，次

补学士，始以为翰林侍读学士。久之，兼龙图阁学士，
至户部侍郎，卒。仲容性醇易，喜饮酒，不与物忤，与人
言，未尝及势利。三弟早卒，字其诸孤十馀人如己子，
当世称其长者。然于吏事非所长。自集制草为《冠凤
集》十二卷。